Der er mange måder at bruge 2. juledag på. Mange tager på familiebesøg andre tager i byggemarkedet.

Bauhaus i Aalborgs city syd havde for tredje år i træk nemlig valgt at holde åben på et af årets store helligdage - og det med succes. Fra morgenstuden var der kø efter de gode tilbud. Og mange bruger såmænd også juledagene til forskellige gør-det-selv projekter. Serewut Keresivan er en af dem, der har valgt at smutte forbi byggemarkedet i juleferien, så han kan komme i gang med badeværelset. - Jeg skal hygge mig med de har ting, lige så snart jeg kommer hjem. Det er jo nærmest en slags julegaver. Jeg går i gang så snart jeg kommer hjem, siger Serewut Keresivan.